Benjamin Kofi Asamoah

Benjamin Kofi Asamoah (30 March 1917 – 1992) be Ghanaian politician insyd de first republic. He be member of parliament for Abetifi constituency from 1965 till 1966. Before he enter insyd parliament, he be District Commissioner for Kwahu district plus New Juaben District. He sana serve as Eastern Regional Secretary for de Convention People's Party.

 Early life den education 
Asamoah be born on 30 March 1917 for Abetifi, one town insyd de Eastern Region. He get ein education for Juaso Government Middle Senior School.

 Career den politics 
Asamoah start ein career as Winch driver from 1935 till 1940. He join de police force insyd 1941 plus he work as police constable from 1941 till 1946. Insyd 1948, he become de first chairman for Kwahu District branch of de United Gold Coast Convention, but he join de Convention People's Party insyd 1950. On 1 July 1959, dem appoint am as District Commissioner for Kwahu District, plus on 1 December 1960, dem transfer am go Koforidua as District Commissioner for New Juaben District. Insyd 1965, dem appoint am as Member of parliament for Abetifi constituency. He serve insyd dis role till February 1966 wey dem overthrow de Nkrumah government.

 Personal life den death 
Asamoah ein hobbies include farming den hunting. He die insyd 1992.

 References 

Category:1917 births
Category:1992 deaths
Category:Ghanaians
Category:Human
Category:Convention People's Party (Ghana) politicians
Category:Ghanaian MPs 1965–1966
Category:20th-century Ghanaian politicians